Serviciul Public Comunitar de Evidenţă a Persoanelor Călărași eliberează un nou act de identitate cetățenilor care solicită acest document și care se prezintă la sediul instituției noastre în urma unei programări prealabile sau fără a avea o programare, în următoarele **cazuri**:

 a) la expirarea termenului de valabilitate a actului de identitate care urmează a fi preschimbat;

 b) dacă s-a modificat numele sau prenumele titularului, data ori locul naşterii;

 c) în cazul schimbării domiciliului;

 d) în cazul schimbării denumirii sau rangului localităţilor şi străzilor, al renumerotării imobilelor sau rearondării acestora, al înfiinţării localităţilor sau străzilor;

 e) în cazul atribuirii unui nou C.N.P.;

 f) în cazul deteriorării actului de identitate;

 g) în cazul pierderii, furtului sau distrugerii actului de identitate;

 h) când imaginea facială din actul de identitate nu mai corespunde cu fizionomia titularului;

 i) în cazul schimbării sexului;

 j) în cazul anulării;

 k) pentru preschimbarea actelor de identitate care nu se mai emit, dar sunt valabile.

 Titularul sau reprezentantul legal al acestuia este obligat să solicite eliberarea unui nou act de identitate, după cum urmează:

1. Cu cel mult 180 de zile înainte de expirarea termenului de valabilitate a actului de identitate, dar nu mai puțin de 15 zile după data expirării;
2. În termen de 15 zile de la data producerii unei situații prevăzute la literele b) - j) ;
3. Oricând, în situația preschimbării actelor de identitate care nu se mai emit, dar sunt valabile.

La nivelul Serviciului Public Comunitar Local de Evidența Persoanelor Călărași termenul de soluționare a cererilor pentru eliberarea actelor de identitate este, în prezent, de 5 zile calendaristice pentru situațiile în care acestea sunt însoțite de toate documentele prevăzute de legislația în vigoare și nu se impun verificări suplimentare.